Talent, zručnosti a celoživotné vzdelávanie

üZručnosti a vzdelávanie sú oblasti, ktoré vo veľkej miere spadajú do vnútroštátnych a niekedy do regionálnych právomocí. Opatrenia na úrovni Únie sú však dôležité s cieľom vymieňať si skúsenosti a chopiť sa spoločných príležitostí.

üČlenské štáty sa vyzývajú k týmto činnostiam:

üVýmena osvedčených postupov i) pri tom, ako posilniť excelentnosť a udržať talenty v oblasti umelej inteligencie v Európe, a ii) pri rekvalifikácii a zvyšovaní úrovne zručností súčasných pracovníkov (v roku 2019).

üVýmena osvedčených postupov pri tom, ako plne využiť možnosti, ktoré poskytuje systém modrých kariet EÚ na prilákanie vysokokvalifikovaných odborníkov na umelú inteligenciu do EÚ a ich udržanie v nej, ako urýchliť uplatňovanie spomínaného systému a ako uľahčiť podnikanie spojené s umelou inteligenciou (do konca roku 2019).

üZačleňovanie dimenzie zručností do vnútroštátnych stratégií pre umelú inteligenciu (do polovice roku 2019) a zmapovanie ponuky vnútroštátneho vzdelávania, potreby zručností (umelá inteligencia musí byť tiež súčasťou iných odborov, ako je právo, humanitné vedy, životné prostredie a zdravotníctvo, prípadne sa do nich musí začleniť) a priorít odbornej prípravy pre umelú inteligenciu, a to s osobitnou pozornosťou venovanou začleňovaniu žien a zvýšeniu ich motivácie študovať odbory týkajúce sa umelej inteligencie (do konca roku 2020). Stratégie by sa mali zaoberať celým cyklom formálneho vzdelávania, odbornej prípravy, vysokoškolského vzdelávania a postdoktorandského vzdelávania. Súčasne by sa mal klásť väčší dôraz na celoživotné vzdelávanie, aby sa aj pracovníkom, ktorí sú už zamestnaní, umožnilo získať a zlepšiť zručnosti týkajúce sa umelej inteligencie.

üPreskúmanie toho, ako by sa umelá inteligencia mohla začleniť do učebných plánov programov stredoškolského a terciárneho vzdelávania vrátane odbornej prípravy. Komisia o tom s pomocou členských štátov do začiatku roku 2020 vydá správu a podporí vzorové opatrenia vo vybraných regiónoch.

üKomisia podnikne tieto kroky:

üV roku 2020 sa komponent spoločných doktorandských a postdoktorandských programov zahrnie do výzvy na posilnenie výskumných centier excelentnosti v oblasti umelej inteligencie so zameraním na priemyselné výzvy. Zámerom je vytvoriť jedinečnú a svetovo uznávanú značku európskeho doktorandského programu v oblasti umelej inteligencie s dôrazom na priemysel a udržať výskumných pracovníkov po skončení doktorandského štúdia v Európe. K tomuto cieľu prispejú aj akcie Marie Curie-Skłodowskej .

üPreskúmajú sa spôsoby podpory začleňovania modulov umelej inteligencie do multidisciplinárnych magisterských študijných programov (napr. v elektronickom zdravotníctve, vo finančných technológiách, v elektronickej verejnej správe) a do vzdelávacích programov pre dospelých so zameraním na ľudí s vysokoškolským vzdelaním a pracovnými skúsenosťami.

üČlenské štáty a Komisia spoločne vypracujú materiál, ktorý sa bude používať pri kampaniach na zvýšenie informovanosti o prínosoch umelej inteligencie.

üKomisia navrhuje, aby Únia po roku 2020 poskytla spolu 700 miliónov EUR na podporu pokrokových zručností (v oblasti umelej inteligencie, vysokovýkonnej výpočtovej techniky a kybernetickej bezpečnosti) ako súčasť programu Digitálna Európa prostredníctvom

ümagisterského štúdia,

üodbornej prípravy na pracovisku a stáží pre mladých ľudí a odborníkov, ktorí potrebujú získať skúsenosti,

ükrátkodobej odbornej prípravy pre zamestnancov, aby boli erudovaní v umelej inteligencii.

üDo systémov a programov odbornej prípravy navrhnutých vyššie sa začlenia etické zásady, ktoré vypracuje Únia.